CELEX: 62008CN0046
Language: fi
Date: 2008-02-08 00:00:00
Title: Asia C-46/08: Ennakkoratkaisupyyntö, jonka Schleswig-Holsteinisches Verwaltungsgericht (Saksa) on esittänyt 8.2.2008 — Carmen Media Group Ltd v. Land Schleswig-Holstein ja Innenminister des Landes Schleswig-Holstein

24.5.2008   
            
            
               FI
            
            
               Euroopan unionin virallinen lehti
            
            
               C 128/17
            
         Ennakkoratkaisupyyntö, jonka Schleswig-Holsteinisches Verwaltungsgericht (Saksa) on esittänyt 8.2.2008 — Carmen Media Group Ltd v. Land Schleswig-Holstein ja Innenminister des Landes Schleswig-Holstein
   (Asia C-46/08)
   (2008/C 128/29)
   Oikeudenkäyntikieli: saksa
   Ennakkoratkaisua pyytänyt tuomioistuin
   Schleswig-Holsteinisches Verwaltungsgericht
   Pääasian asianosaiset
   
      Kantaja: Carmen Media Group Ltd
   
      Vastaajat: Land Schleswig-Holstein ja Innenminister des Landes Schleswig-Holstein
   Ennakkoratkaisukysymykset
   
               1)
            
            
               Onko EY 49 artiklaa tulkittava siten, että palvelujen tarjoamisen vapauteen vetoaminen edellyttää sitä, että palvelunsuorittaja saa suorittaa palvelun myös sen jäsenvaltion säännösten mukaisesti, jossa sen kotipaikka on? Tässä: Gibraltarin rahapelitoimiluvan rajoittaminen offshore-bookmakingiin.
            
         
               2)
            
            
               Onko EY 49 artiklaa tulkittava siten, että se on esteenä kansalliselle valtion monopolille urheiluvedonlyönnin ja arpajaisten (joihin liittyvä riippuvuusvaara on vähäistä suurempi) järjestämiseen, jota perustellaan pääasiassa peliriippuvuuden ehkäisemisellä, kun tuossa jäsenvaltiossa sallitaan se, että yksityiset palveluntarjoajat tarjoavat muita rahapelejä, joihin liittyy huomattava riippuvuusvaara, ja yhtäältä urheiluvedonlyönnin ja arpajaisten ja toisaalta muiden rahapelien erilainen oikeudellinen sääntely perustuu osavaltioiden ja liittovaltion erilaiseen lainsäädäntövaltaan?
               Siinä tapauksessa, että ennakkoratkaisukysymykseen 2 vastataan myöntävästi:
            
         
               3)
            
            
               Onko EY 49 artiklaa tulkittava siten, että se on esteenä kansalliselle säännökselle, jonka mukaan lupaviranomainen päättää harkintavaltaansa käyttäen luvan myöntämisestä rahapelien järjestämiseen ja välittämiseen myös silloin, kun laissa säädetyt myöntämisedellytykset täyttyvät?
            
         
               4)
            
            
               Onko EY 49 artiklaa tulkittava siten, että se on esteenä kansalliselle säännökselle, jolla kielletään julkisten rahapelien järjestäminen ja välittäminen internetissä, etenkin kun samanaikaisesti — vaikkakin vain yhden vuoden siirtymäkauden ajan — niiden järjestäminen ja välittäminen Internetissä sallitaan sillä edellytyksellä, että nuorison ja pelaajien suojelua koskevia säännöksiä noudatetaan, jotta kahdelle ammattimaiselle pelinvälittäjälle, jotka ovat tähän saakka toimineet ainoastaan internetissä, annettaisiin mahdollisuus siirtää toimintansa rahapelilaissa hyväksyttyihin muotoihin?